In fisiologia, se ciama ormon, parola derivada dal grego col signifegà de , qualsevoja sostansa chìmega prodota e sircolante drento a un sistema biològico che la ga la funsion de métare in comunicassion sèlule, tessudi, òrgani e aparati che i se cata lontan in intrà luri. Sto processo el vien ciamà segnalassion endòcrina e'l sistema endòcrino xe l'insieme dei òrgani che i ga, come funsion prinsipale, la secression de ormoni inte la circolassion sanguigna, donca drento al'organismo, a difarensa de le giàndole esòcrine. Miga solo a la secression esòcrina, la funsion ormonale la xe destinta da le cussì dite segnalassion paràcrina e autòcrina, propie de sostanse ciamade , che le svolze la so atività de messajero, respetivamente, su le sèlule intorno e su la stessa che ele ga prodote e butà fora. Sta destinsion la xe più na schematizassion che quelo che càpita inte i sistemi biològici: gnente inpedisse a ormoni de gavere atività anca sul tessudo dal qualo i vien produti, cussì come xe possìbile che le citochine le ranzonza na concentrassion sanguigna bastante par dare un signale ativo anca su lughi distanti del corpo. Altre sostanse, che le va destinte dai ormoni par la so modalità de assion fisiològica, le xe i e i neuromodulatori che i se cata in te'l sistema nervoso sentrale e perifèrico. Anca se i funsiona, cussì come i ormoni e le citochine, con la stessa sequensa de produssion, secression, trasporto, ligame al recetor, ghe xe inportanti difarense de tenpo e intensità del segnale prodoto: l'ormon ghe mete più tenpo a produre n'efeto biològico respeto al neurotrasmetitor, ma sto efeto el dura assè de più, parchè el se destribuisse in volumi più grandi e'l vien eliminà in tinpi mazori. No'l gavaria senso listare tute le sostanse del corpo uman che le poe funsionare come ormoni e i infinidi processi che i xe inpissai, modifegai e stuai da n'atività ormonale. La funsion generale del sistema endòcrino e dei altri aparati che i desfruta ormoni, xe el mantegnere l'omeòstasi de le funsion corpòree adatàndole a le modifegassion che le vien dal anbiente fora e anca drento al'organismo. I ormoni i vien destinti in classi soratuto in base a la so strutura chìmega, in base a la quala se difarensia: Ormoni idrosolùbili: co che i vien butai in te'l sangue i se cata tuti in forma lìbara, o sia dessiolta. In sta categoria ghe xe do sotoclassi, quela , che la toe drento le molècole a strutura proteica e peptìdica , e quela , che la revarda i derivai dei aminoàcidi . Tute ste sostanse le xe comunade dal fato che i so recetori i se cata su la menbrana selulare , co un toco fora che el liga l'ormon e n'altro drento che el tramete el signale inpissando o stuando n'atività enzimàtica sua o de proteine tacade, cussì da viare na cascada de segnalassion intraselulare. I ormoni idrosolùbili, infati, i no xe boni de mandare un signale drento a na sèlula parché i no sùpara el strato lipìdico de la menbrana. Ormoni liposolùbili: i ga trasportadori come proteine del plasma sanguigno che eli porta in jiro e solo na pìcola frassion la poe èssare catada lìbara. I xe sostanse de natura lipìdica e i xe ciamai parché i vien prodoti traverso l'ossidassion dei lipidi ciamadi steroli: sti qua i vien prodoti soratuto da le giàndole surenali e da le gònade e i xe i mineralcorticoidi, i glucocorticoidi e i ormoni sessuali . L'ecesson la xe rapresentada dai , che, anca se i xe sostanse liposolùbili, i xe derivai da aminoàcidi.